open-index/open-wikipedia-markdown huggingface dataset:
Kruopynės geomorfologinis draustinis

**Kruopynės geomorfologinis draustinis** – valstybinis gamtinis draustinis Lietuvoje, Vilniaus rajone, 9,5 km į pietryčius nuo Rudaminos. Apima kalvotą plotą su Kruopynės kalva tarp Arklėnų ir Akmeniškių. Įsteigtas 1992 m.

Draustinis įsteigtas siekiant išsaugoti Medininkų-Ašmenos moreninių aukštumų kalvynui būdingą kalvoto masyvo fragmentą su Kruopynės (Jočio) kalnu.

## Šaltiniai
Visinčios kraštovaizdžio draustinis

**Visinčios kraštovaizdžio draustinis** – valstybinis gamtinis draustinis Lietuvoje, Šalčininkų rajone, 12 km į šiaurės vakarus nuo Šalčininkų. Apima Visinčios upės slėnį Rūdninkų girioje nuo vietos įpiečiau Kernavo ežero iki pat santakos su Šalčia. Įsteigtas 1997 m.

Draustinis įsteigtas siekiant išsaugoti Visinčios slėnį su natūralių užliejamų pievų ir šlapių miškų augalais. Žemupio dalis taip pat įtraukta į Natura 2000 saugomų buveinių teritoriją.

## Šaltiniai
Kernavo telmologinis draustinis

**Kernavo telmologinis draustinis** – valstybinis gamtinis draustinis Lietuvoje, Šalčininkų rajone, 7 km į pietus nuo Baltosios Vokės, Rūdninkų girioje. Apima Kernavo pelkę, Kernavo ežerą ir aplinkinius miškų plotus. Įsteigtas 1997 m.

Draustinis įsteigtas siekiant išsaugoti išsaugoti stambų Kernavo pelkinį kompleksą, ypač vertingą bioįvairovės požiūriu. Draustinis patenka į Natura 2000 saugomų buveinių teritoriją (saugomos buveinės: pelkiniai miškai, vakarų taiga, pelkėti lapuočių miškai).

## Šaltiniai
Šalčios hidrografinis draustinis

**Šalčios hidrografinis draustinis** – valstybinis gamtinis draustinis Lietuvoje, Šalčininkų rajone, 3 km į šiaurės rytus nuo Tetėnų. Apima Šalčios slėnį Šalčios–Tetėnų miškuose nuo Tetervinų iki Žygmantiškių. Įsteigtas 1988 m.

Draustinis įsteigtas siekiant išsaugoti salpinio slėnio smarkiai vingiuotą Šalčios upės atkarpą žemupyje. Draustinio dalis taip pat įtraukta į Natura 2000 saugomų buveinių teritoriją.

## Šaltiniai
Visinčios hidrografinis draustinis

**Visinčios hidrografinis draustinis** – valstybinis gamtinis draustinis Lietuvoje, Šalčininkų rajone, 3 km į šiaurės vakarus nuo Didžiųjų Sėlų. Apima Visinčios slėnį Rūdninkų girioje nuo Gudelių iki Visinčios kraštovaizdžio draustinio. Įsteigtas 1988 m.

Draustinis įsteigtas siekiant išsaugoti negilaus salpinio slėnio smarkiai vingiuotą Visinčios upelio atkarpą.

## Šaltiniai
Ažubalės pedologinis draustinis

**Ažubalės pedologinis draustinis** – valstybinis gamtinis draustinis Lietuvoje, Šalčininkų rajone, 3 km į šiaurės rytus nuo Šalčininkų, Anuliškių miške. Įsteigtas 1988 m.

Draustinis įsteigtas siekiant išsaugoti Medininkų aukštumos šlaito nusmėlėjusius velėninius jaurinius priemolio dirvožemius.

## Šaltiniai
Kenos hidrografinis draustinis

**Kenos hidrografinis draustinis** – valstybinis gamtinis draustinis Lietuvoje, Vilniaus rajone, 1,5 km į rytus nuo Rukainių. Apima Kenos upelio slėnio atkarpą nuo Kenos kaimo Rukainių seniūnijoje iki Kenos gyvenvietės Kalvelių seniūnijoje bei dešiniojo intako Svyruonėlės žemupį. Įsteigtas 1988 m.

Draustinis įsteigtas siekiant išsaugoti negilaus salpinio slėnio smarkiai vingiuotą Kenos aukštupį, bei teritorijoje randamas saugomų rūšių (aukštosios gegūnės, mažosios nėgės, kūjagalvio) buveines, lašišų nerštavietes, aliuvines bei šienaujamas mezofitų pievas, rūšių įvairove pasižyminčius smilgynus ir briedgaurynus.

## Šaltiniai
Šilinės botaninis draustinis

**Šilinės botaninis draustinis** – valstybinis gamtinis draustinis Lietuvoje, Šalčininkų rajone, 7,5 km į rytus nuo Poškonių, Šilinės–Klevyčios miškuose, Gudijos pasienyje. Įsteigtas 1988 m.

Draustinis įsteigtas siekiant išsaugoti Medininkų aukštumų miško augalijos kompleksą su retų rūšių augalų augavietėmis. Šilinės botaniniame draustinyje auga 4 Lietuvos Raudonosios knygos augalų rūšys: statusis atgiris, žalsvažiedė blandis, kardalapis garbenis ir geltonžiedis pelėžirnis.

## Šaltiniai
Jurgelionių botaninis draustinis

**Jurgelionių botaninis draustinis** – valstybinis gamtinis draustinis Lietuvoje, Šalčininkų rajone, 5 km į šiaurės rytus nuo Dieveniškių, tarp Jurgelionių ir Ramoškų kaimų. Įsteigtas 2012 m.

Draustinis įsteigtas siekiant išsaugoti savitą ir retą Lietuvoje miško buveinę su gausia žolinių augalų įvairove. Teritorija saugoma ir kaip Natura 2000 buveinė (medžiais apaugusi ganykla).

## Šaltiniai
Alvydas Latėnas

**Alvydas Latėnas** (1960 m. liepos 17 d. Dusetose, Zarasų rajone – 2021 m. kovo 26 d. Anykščiuose) – Lietuvos dailininkas tapytojas, dailės pedagogas.

## Biografija
1967–1975 m. mokėsi Dusetų Kazimiero Būgos vidurinėje mokykloje, o 1975–1978 m. mokėsi Kauno Juozo Naujalio vidurinėje meno mokykloje. 1979–1983 m. studijavo Vilniaus dailės instituto Klaipėdos Vaizdinės agitacijos fakultete, įgijo dailininko apipavidalintojo ir interjero dizainerio išsilavinimą.

1985–2007 m. gyveno ir dirbo Anykščių rajone.

1985–1997 m. buvo Anykščių kultūros rūmų dailininkas scenografas, 1997–2007 m. – dailės mokytojas Anykščių rajono mokyklose. Jis buvo Anykščių Jono Biliūno vidurinės mokyklos, vėliau gimnazijos dailės mokytojas ir Skiemonių pagrindinės mokyklos dailės mokytojas.

Nuo 2007 m. jis kiek laiko gyveno Dusetose, vėliau grįžo į Anykščius ir čia liko iki gyvenimo pabaigos.

Buvo vedęs. Užaugino dukterį.

## Kūryba
A. Latėnas kūrė aliejinės tapybos darbus, dalyvavo pleneruose. Jis buvo Dusetų dailės galerijos dailininkas.

Ankstyvajai jo tapybai būdingi portretai (mons. Alberto Talačkos portretas ir kt.) ir natiurmortai, vėlesniuose darbuose vyravo kompozicijos ir peizažai. Jis sukūrė paveikslų ciklus „Korida“ (1994 m.), „Spiečius“ (1996 m.) ir kitus. Jo kūriniais prekiaujama interneto meno aukcionuose.

Jis dalyvavo grupinėse parodose Lietuvoje ir Latvijoje, surengė kelias personalines tapybos parodas. Jo kūriniai 1995–2003 m. kasmet buvo eksponuoti grupinėse Sėlių krašto dailininkų miniatiūrų parodose, 1995–2013 m. jie kasmet eksponuojami Dusetų dailės galerijos dailininkų metinėse parodose.

A. Latėno kūrinių yra įsigijusios dailės galerijos ir privatūs kolekcininkai Lietuvoje, Danijoje, Didžiojoje Britanijoje, Ispanijoje, Rusijoje, Vokietijoje.

## Parodos
* 1987 m. – personalinės parodos Vilniuje, kino teatruose „Lazdynai“ ir „Vingis“.
* 1990 m. – personalinė paroda Anykščiuose, Kultūros rūmuose.
* 1995 m. – grupinė paroda Ukmergėje, Kultūros namuose.
* 1997 m. – grupinė Dusetų krašto dailininkų paroda Vilniuje, galerijoje „Arka“.
* 1999 m. – grupinė paroda Zarasuose, Kultūros centre.
* 2000 m. – personalinė paroda Anykščiuose, J. Biliūno gimnazijoje, grupinės parodos Zarasuose, Kultūros centre, Biržų krašto muziejuje ir Šiaulių dailės galerijoje.
* 2001 m. – personalinė paroda Anykščių J. Biliūno gimnazijoje.
* 2002 m. – grupinė Aukštaitijos dailininkų paroda Vilniuje, galerijoje „Rojaus kalnas“.
* 2003 m. – grupinė paroda Zarasuose, Kultūros centre.
* 2005 m. – grupinė paroda Zarasuose, Kultūros centre.
* 2006 m. – grupinė paroda „Menų tiltas“ Molėtų galerijoje „Akcija M“.
* 2007 m. – paroda-konkursas „Žirgas dailėje“ Dusetų dailės galerijoje.
* 2010 m. – grupinė Dusetų krašto dailininkų paroda Vilniuje, galerijoje „2W“.
* 2013 m. – personalinė tapybos paroda Anykščiuose, „Gatvės galerijoje“ (pirmoji šios galerijos ekspozicija).
* 2018 m. – Šimtmečio svėdasiškių portretų paroda Svėdasų bibliotekos dailės galerijoje.

## Šaltiniai
Dominykas Vičas

**Dominykas Vičas** (1816 m. Vainute – 1917 m. ten pat) – knygnešys nuo 1877 iki 1904 metų.

## Biografija

Gimė baudžiauninkų šeimoje. Ėjo baudžiavą Adomavo dvare. Pabėgo į Prūsiją. Po baudžiavos panaikinimo grįžo į gimtinę. Uždraudus lietuvišką spaudą, gabeno lietuvišką spaudą iš Prūsijos į Lietuvą. Knygas dideliais ryšuliais pristatinėdavo Žagarės, Gruzdžių, Skuodo, Grubino, Sedos, Tirkšlių, Pikulių, Kvėdarnos ir Mintaujos škaplierninkams. Jis ilgą laiką išbuvo savo apylinkėje vyriausiuoju knygnešių vadu, daug jaunų vyrų mokė knygnešio amato. D. Vičo pavardė siejama su „Aušros“ platinimu.

Palaidotas Vainuto kapinėse.

## Šaltiniai

* Gedvilienė A. Spaudos atgavimo … // Šilalės kronika. – 2002 m. gegužės 3–9 d. nr 18.
* Račkus A. "Šimtametis knygnešys Dominykas Vičas" // Knygnešys 1864–1904 T. 1. Redaktorius P. Ruseckas, Kaunas, 1926, Fotografuotas leidimas 1992. p. 71 - 73
Šarkučių geomorfologinis draustinis

**Šarkučių geomorfologinis draustinis** – valstybinis gamtinis draustinis Lietuvoje, Šalčininkų rajone, 2 km į pietus nuo Kalesninkų, šalia Daugirdonių, aplink Šarkučius, Gudijos pasienyje. Įsteigtas 1988 m.

Draustinis įsteigtas siekiant išsaugoti Medininkų–Ašmenos moreninių aukštumų prieškalvių reljefą.

## Šaltiniai
Taučionių geomorfologinis draustinis

**Taučionių geomorfologinis draustinis** – valstybinis gamtinis draustinis Lietuvoje, Trakų rajone, 2,5 km į pietus nuo Onuškio, šalia Taučionių kaimo, Varėnos rajono paribyje, prie kelio . Įsteigtas 1992 m.

Draustinis įsteigtas siekiant išsaugoti priešpaskutinės apledėjimo stadijos metu suformuoto moreninio gūbrio fragmentą.

## Šaltiniai
Gėjaus telmologinis draustinis

**Gėjaus telmologinis draustinis** – valstybinis gamtinis draustinis Lietuvoje, Trakų rajone, 4,5 km į vakarus nuo Onuškio, tarp Jurgionių ir Alaburdiškių kaimų. Apima Gėjaus pelkę su Gėjaus ir Gėjuko ežerais, dalį pelkėto Jurgionių miško. Įsteigtas 1992 m.

Draustinis įsteigtas siekiant išsaugoti stambių pelkinių duburių kompleksą Dzūkų aukštumoje. Draustinis yra Natura 2000 objektas, jame saugomos šios natūralios buveinės: natūralūs distrofiniai ežerai, aktyvios aukštapelkės, degradavusios aukštapelkės, tarpinės pelkės ir liūnai, spygliuočių miškai ant fliuvioglacialinių ozų, pelkėti lapuočių miškai, pelkiniai miškai.

## Šaltiniai
Inklėriškių kraštovaizdžio draustinis

**Inklėriškių kraštovaizdžio draustinis** – valstybinis gamtinis draustinis Lietuvoje, Trakų rajone, 5 km į pietvakarius nuo Paluknio kaimo, Rūdiškių miškuose, aplink Inklėriškes. Įsteigtas 1992 m.

Draustinis įsteigtas siekiant išsaugoti Merkio zandrinės paslėninės lygumos kraštovaizdį.

## Šaltiniai
Slėgio reduktorius

**Slėgio reduktorius** – technologinis įtaisas, skirtas sumažinti slėgį vandentiekio tinkle.

Slėgio reguliatorius naudojamas, kai slėgis vandens tiekimo sistemoje per didelis; reikalingos keletas skirtingų slėgio zonų; norima sumažinti slėgio svyravimus.

Slėgio reduktorius apsaugo nuo per didelio slėgio vandens šildytuvus, kavos aparatus, skalbimo mašinas ir kt., antraip ši įranga gali būti sugadinta nepataisomai. Pašalinus slėgio svyravimus, padidėja tinklo ilgaamžiškumas, apsaugomos lauko tinklo armatūras, taip pat sumažėja avarijų tikimybė.

## Techninės charakteristikos

* Įvadinis slėgis į reguliatorių 16, 25, 40 bar
* Reguliuojamas išėjimo slėgis nuo 1 iki 6 bar
* Galimi skersmenys DN 10 – DN 300

## Šaltiniai
Lukas Savickas

**Lukas Savickas** (g. 1990 m. balandžio 12 d. Vilniuje) – Seimo narys, politikas, visuomenininkas.

## Biografija
2008–2011 m. studijavo Jorko universitete (JK), įgijo politikos ir tarptautinių santykių bakalauro laipsnį.

2011–2012 m. Olandijos Mastrichto universitete toliau tęsė studijas, įgijo Europos viešųjų reikalų magistro laipsnį. 2012 m. stažavosi Lietuvos nuolatinėje atstovybėje Europos Sąjungoje.

2012–2013 m. dirbo Jaunųjų profesionalų programos „Kurk Lietuvai“ projektų vadovu.

2013–2016 m. Investuok Lietuvoje ekspertas, vėliau naujai suformuotos investicinės aplinkos gerinimo grupės vadovas.

2016 m. dirbo asociacijos „Investors’ Forum“ politikos ir viešųjų reikalų vadovu.

2016–2020 m. Ministro Pirmininko Sauliaus Skvernelio patarėjas ekonomikos ir strateginių pokyčių valdymo klausimais pareigas. 2020 m. Lietuvos Respublikos Vyriausybės kanclerio pirmasis pavaduotojas.

## Politinė karjera
2019–2020 m. Vilniaus miesto savivaldybės tarybos narys, frakcijos seniūnas, Ekonomikos ir finansų ir Kontrolės komitetų narys. Nuo 2020 m. Seimo narys, Ateities komiteto pirmininko pavaduotojas, Ekonomikos ir Europos reikalų komiteto narys, nuo 2022 m. Demokratų frakcijos „Vardan Lietuvos“ seniūnas.

Nuo 2022 m. Demokratų sąjungos „Vardan Lietuvos“ narys, pirmininko pavaduotojas, Vilniaus miesto skyriaus pirmininkas.

## Išnašos

## Nuorodos
* Luko Savicko dalyvavimas Seimo rinkimuose (''vrk.lt'')
* Luko Savicko dalyvavimas Savivaldos rinkimuose ('''vrk.lt'')
Kvengė

**Kvengė** – upė Kongo Demokratinėje Respublikoje, Bandundu provincijoje.

Upė prasideda Angoloje, kurį laiką sudaro Kongo DR ir Angolos sieną. Po to teka į šiaurę per Kvango ir Kvilu provincijas; žemiau Kikvito įteka į Kvilu upę.
Ties Kvengės ir Kvilu santaka įsikūrusi Lusanga.

Teritorijoje, esančioje tarp Kvilu ir Kvengės upių, iš pradžių gyveno bapendai.
XIX a. čia iš Kvango upės slėnio atsikraustė basuku, jie gyvena savanų regione tarp Kvengės ir Bakalio aukštupio.

Žemiausioje upės slėnio dalyje esama periodiškai apsemiamų bei nuolat apsemtų ruožų.

## Išnašos
Kokolikas

**Kokolikas** (; inupiakų k. *Qaqalik*) – upė JAV, Aliaskoje, Šiaurės Nuokalnių regiono vakarinėje dalyje; ilgis siekia 322 km. Upė prasideda De Longo kalnuose (vakarinis Brukso kalnagūbrio pakraštys) ir teka daugiausia į šiaurę bei šiaurės vakarus, kol įteka į Kasegaluko lagūną (Čiukčių jūra). Upės žiotys yra apie 1,6 km į rytus nuo Point Lėjaus.

Inuitų žodis *Qaqalik* reiškia *[[Polygonum viviparum]]* augalą (regione gausiai paplitęs valgomasis augalas); pavadinimo variantas *Kepizetka* (*qipigsatqaq*), įrašytas XIX a. pab. inuitų žemėlapyje, apytikriai reiškia „vinguriuoja“ arba „kreivas“.

1977 m. vasarą (ypač sausringu laikotarpiu) kilo tundros gaisras, kaip manoma, sukeltas žaibo; gaisras apėmė 44 km² plotą netoliese Kokoliko upės, tiesiai į rytus nuo Point Lėjaus. Augmenija degė palei Nacionalinio naftos rezervato ribą. Tuo metu tai buvo labiausiai į šiaurę nutolusi vieta, kur JAV žemėtvarkos biuras () kada nors malšino tundros gaisrą.

## Išnašos
John Davies

Daktaras **Džonas Deivisas** (*John Davies*, apie 1567–1644 m.) – vienas įžymiausių vėlyvojo Renesanso Velso mokslininkų. Parašė valų kalbos gramatiką ir žodyną. Jis taip pat dirbo vertėju, redaktoriumi ir įšventintuoju anglikonų bažnyčios tarnu.

## Biografija
Gimė Lanverese, Denbigšyre, audėjo šeimoje. 1594 m. baigė Oksfordo universiteto Jėzaus koledžą. Jo vardas tradiciškai siejamas su Malvido parapija Gvinede, kur jis nuo 1604 m. iki mirties 1644–aisias dirbo klebonu.

Manoma, kad jis buvo pagrindinis 1620 m. išverstos į valų kalbą Biblijos ir 1621 m. pasirodžiusios Bendrųjų maldų knygos redaktorius ir tikrintojas.

Dž. Deivisas 1621 m. lotynų kalba išleido valų kalbos gramatiką *Antiquae linguae Britannicae...* ir 1632 m. valų–lotynų žodyną *Antiquae linguae Britannicae ... et linguae Latinae dictionarium duplex*. 1632 m. jis taip pat publikavo *Llyfr y resolusion* – meistrišką *Pirmosios knygos apie krikščionių mokymą, nukreiptą į sprendimą* () vertimą ir protestantišką jos adaptaciją (originalą 1582 m. parašė anglas katalikas R. Personsas).

Dž. Deivisas mirė, matyt, Harleche, Gvinede, 1644 m. gegužės 15 d. ir buvo palaidotas Malvido bažnyčioje, kur jam 200–ųjų mirties metinių proga pastatytas paminklas.
## Išnašos

## Literatūra
*'Davies, John (c. 1567–1644)'. In Meic Stephens (Ed.) (1998), *The new companion to the literature of Wales*. Cardiff: University of Wales Press. .
*Davies, Ceri (Ed.) (2004), *Dr John Davies of Mallwyd : Welsh Renaissance scholar*. Cardiff: University of Wales Press. .
*Parry, Thomas (1955), *A history of Welsh literature*. Translated by H. Idris Bell. Oxford: Clarendon Press.
Strošiūnų kraštovaizdžio draustinis

**Strošiūnų kraštovaizdžio draustinis** – valstybinis gamtinis draustinis Lietuvoje, Elektrėnų savivaldybėje ir Kaišiadorių rajone, 1,5 km į šiaurės rytus nuo Žiežmarių, 3 km į pietryčius nuo Kaišiadorių, Strošiūnų miškuose. Pietine riba eina greitkelis . Įsteigtas 1992 m.

Draustinis įsteigtas siekiant išsaugoti ypač raiškų unikalios stipriai eroduotos moreninės pakilumos kraštovaizdį, taip pat retų rūšių (didžioji miegapelė, skiauterėtasis tritonas, raudonpilvė kūmutė) buveines. Atskiri draustinio plotai yra Natura 2000 objektas.

## Šaltiniai
Holitna

**Holitna** (, deg hitanų k. *Xaletno*, jupikų k. *Rruulitnaq*) – upė JAV, Aliaskoje; Kuskokvimo intakas; ilgis siekia 177 km. Susidaro susiliejus Šotgano upeliui ir Kogrukluko upei (į rytus nuo Kuskokvimo kalnų); upė teka daugiausia į šiaurės rytus, kol įteka į Kuskokvimą netoliese *Sleetmute* gyvenvietės.

Pagal šią upę pavadintas federalinis vaikų pornografijos tyrimas (*Operation Holitna*). Į Holitną įteka daug intakų, o tai suprantama metaforiškai – kaskart, kai vykdant tyrimą atliekamas areštas, išaiškinama keletas naujų aukų, aptinkamos naujos nusikaltimo gijos.

## Išnašos
2021 m. LFF taurė

**2021 m. LFF taurė** (pagal generalinį rėmėją ***Hegelmann LFF taurė***) – 76-asis Lietuvos futbolo taurės turnyras. Taurę laimėjo Vilniaus „Žalgiris“.

## Formatas

Varžybos vyko 5 etapais. Visuose etapuose poros žaidė po vienerias rungtynes. Jei burtai į poras suvesdavo skirtingų lygų komandas – namuose žaisdavo žemesniame divizione rungtyniaujanti ekipa.

## Komandos

Turnyre dalyvavo 30 komandų iš A lygos, I lygos ir II lygos – visos šių lygų komandos, išskyrus dublerių ekipas. Dėl COVID-19 pandemijos buvo siekta sutrumpinti turnyrą, todėl žemesnių lygų komandos nebuvo pakviestos. Visos komandos turnyre dalyvavo nuo I etapo.

## Rezultatai
### I etapas (šešioliktfinalis)

Šiame etape žaidė visos A lygos ir I–II lygų komandos, tačiau 2 iš jų pateko į kitą etapą burtų keliu („Kauno Žalgiris“ ir „Be1 NFA“). Dvejos rungtynės baigėsi 11 m baudinių serija.

----

----

----

----

----

----

----

----

----

----

----

----

----

----

----

----

----

### II etapas (aštuntfinalis)

Rungtynes laimėjo 5 komandos iš A lygos, 2 iš I lygos ir 1 komanda iš II lygos.

----

----

----

----

----

----

----

----

----

### III etapas (ketvirtfinalis)

Šiame etape didžiausią staigmeną pateikė „Babrungas“, nugalėjęs Šiaulių komandą.

----

----

----

----

----

### IV etapas (pusfinalis)

Pusfinalyje nugalėjo „Panevėžio“ ir „Žalgirio“ komandos.

----

----

----

### Finalas

Finalas įvyko 2021 m. spalio 23 d. Šiaulių savivaldybės stadione. LFF patenkino ŠAFF prašymą leisti rengti 2021 m. LFF futbolo taurės finalą Šiauliuose. 2021 m. Šiaulių miestas šventė 100 metų Šiaulių sporto gyvavimo jubiliejų. Prekyba bilietais prasidėjo spalio 12 d., spalio 15 d. taurės trofėjus atkeliavo į Šiaulius. Prieš tai paskutinį kartą taurės finalas vyko 2015 m.

„Žalgiris“ nugalėjo varžovus rezultatu 5-1 ir iškovojo trofėjų. Tai buvo 13-oji LFF taurė, kurią iškovojo „Žalgirio“ klubas.

### Vartininkai

Žemiau pateikiamas sąrašas vartininkų, kurie viso taurės turnyro metu bent vieneriose rungtynėse nepraleido įvarčių (pagal Lietuvosfutbolas.lt pateiktus protokolus):
* 3 rungtynės – Edvinas Gertmonas („Žalgiris”);
* 2 rungtynės – Ivan Kardum („Sūduva”), Ignas Plūkas („Hegelmann Litauen”);
* 1 rungtynės – Gustas Baliutavičius („Šiauliai”), Nemanja Bjelan („Garliava”), Kristupas Burba („Viltis”), Marko Deronja („Hegelmann Litauen”), Tomislav Duka („Žalgiris”), Serafeim Giannikoglou („Sūduva”), Saulius Kužmarskis („Saned”), Serhij Melašenko („Nevėžis”), Maycon Douglas Morales („Babrungas”), Rokas Sirtautas („Šilutė”), Povilas Survila („Džiugas”).

## Šaltiniai

## Nuorodos
* Hegelmann LFF taurė 2021 (Lietuvosfutbolas.lt)
* LFF Taurė 2021 (Rsssf.org)
* Lithuanian Cup 2021 (Flashscore.com)
* LFF tauré 2021 (Foot.dk)
Sifonas (santechnika)

**Sifonas** – nuotekų hidraulinis uždoris, kuris yra būtinas norint atskirti nemalonius kvapus iš kanalizacijos angos.

## Veikimas
Veikia hidraulinės sklendės principu, tai yra vamzdis, sulenktas per vidurį, užpildytas nuotekomis sulenkimo taške. Nuotekos stovinčios sulenkimo taške (hidraulinio uždorio susidarymo vieta) izoliuoja patalpų orą nuo kanalizacijos kvapo, tačiau tai netrukdo tekėti laisvam skysčio srautui. Visi sanitariniai prietaisai praustuvai, bidė, pisuarai, klozetas turi turėti sifonus, prieš juos pajungiant prie nuotakyno.

## Skirstymas
;Gofruotas
Vamzdis jungiasi tiesiai prie sanitarinio prietaiso vienoje pusėje pusėje. Kitas eina į kanalizaciją. Tarpas tarp įėjimų yra sulenktas zigzago būdu. Šioje dalyje kaupiasi nuotekos. Tai yra nuotekų hidraulinis uždoris, kuris yra būtinas norint atskirti nemalonius kvapus iš kanalizacijos angos.

;U formos vamzdis
Panaši struktūra į gofruoto vamzdžio struktūrą. Vienintelis skirtumas bus tas, kad čia naudojama plastikiniai U formos vamzdžiai.

;Butelis

Turi specialią butelio formos dalį, kuri jungiasi prie sanitarinio prietaiso.

## Gamybos medžiaga

Sifonai daugiausia gaminami iš plastiko (PE), taip pat iš metalų tokių kaip žalvaris, varis, bronza ar plienas.

## Literatūra

* https://www.hansgrohe.com/bath/products/waste-systems 
* https://www.easydrain.com/serie/easy-siphon/ 
* https://www.viega.com/content/dam/viega/aem_online_assets/download_assets/com/643997_awt_band_2_2017_lt_net.pdf
Miuncheno Bayern (krepšinio klubas)

**Miuncheno „Bayern“** ( – 'Miuncheno Bavarija') – Vokietijos krepšinio klubas iš Bavarijos sostinės Miuncheno, Miuncheno „Bayern“ sporto klubo, garsėjančio savo futbolo komanda, dalis.

## Istorija

Miuncheno „Bayern“ krepšinio skyrius atidarytas 1946 m. Pradžioje tai buvo pajėgi Vakarų Vokietijos komanda, XX a. 6-ajame dešimtmetyje du kartus laimėjusi šalies čempionatą. Komanda net debiutavo Europoje, dalyvaudama pirmuosiuose 1968–1969 m. Nugalėtojų taurės turnyro etapuose, bet paskui komanda žaidė nesėkmingai ir 1974 m. perkelta į Vokietijos antrąjį divizioną. Po to „Bayern“ beveik visai dingo iš krepšinio žemėlapio ir per kitus tris su puse dešimtmečių vos tris sezonus pateko į Vokietijos aukščiausią lygą.

2008 m. „Bayern“ vadovybė iškėlė tikslą grįžti į aukščiausią klubinio krepšinio lygmenį. Po klubo jaunių komandos sėkmės „Bayern“ įsigijo Diusdeldorfo „Magics“ licenciją grįžti į Vokietijos antrąjį divizioną. Prie komandos prisijungus nacionalinės rinktinės žaidėjams Stefanui Hamonui ir Demondui Grinui, o komandą į priekį vedant vyriausiajam treneriui Dirkui Bauermanui, „Bayern“ dominavo antrajame divizione, o 2011 m. išsikovojo teisę grįžti į Vokietijos elito gretas. Kitame sezone Bavarijos klubas deliutavo Europos taurėje ir pasiekė „Bundeslygos“ atkrintamąsias varžybas. 2013–2014 m. „Bayern“ debiutavo „Eurolygoje“ ir pasiekė *Top 16* etapą bei pirmą kartą po labai ilgos pertraukos tapo Vokietijos čempionais. Vėliau keletą metų „Bayern“ nepavyko iškovoti trofėjų nei Vokietijoje, nei aukštesnių pasiekimų Europos lygoje arba „Eurolygoje“. tačiau 2017–2018 m. Bavarijos komandai buvo vėl labai sėkmingas – laimėta „Bundeslyga“, šalies taurė, o Europos lygoje pasiektas pusfinalis.

2018–2019 m. iki „Eurolygos“ atkrintamųjų vokiečiams pritrūko tik vienos pergalės. 2020–2021 m. „Bayern“, vedama italų trenerio Trinkjerio, pranoko lūkesčius ir nuo pat sezono pradžios įsitvirtino geriausiame „Eurolygos“ komandų aštuonetuke. Komandą į priekį vedė serbas Vladimiras Lučičius ir amerikietis Veidas Boldvinas.

## Komandos sudėtis


## Pasiekimai
* Vokietijos Bundeslyga (7 kartus): 1953–54, 1954–55, 2013–14, 2017–18, 2018–19, 2023–24, 2024–25 m.
* Vokietijos krepšinio taurė (4 kartai): 1968, 2018, 2023, 2024 m.
* 2-oji Vokietijos krepšinio lyga (1 kartas): 2010–11 m.

## Lietuviai
* Rokas Jokubaitis (2025–)

## Treneriai
Žymesni komandos treneriai:

*  Dirkas Bauermanas (2010–2012 m.)
*  Svetislavas Pešičius (2012–2016, 2025– m.)
*  Aleksandras Džordževičius (2017–2018 m.)
*  Dejanas Radoničius (2018–2020 m.)
*  Andrėja Trinkjeris (2020–2023 m.)
*  Pablas Lasas (2023–2024 m.)
*  Gordonas Herbertas (2024–2025 m.)


## Šaltiniai
Pipiriškių geomorfologinis draustinis

**Pipiriškių geomorfologinis draustinis** – valstybinis gamtinis draustinis Lietuvoje, Elektrėnų savivaldybėje, 4,5 km į pietvakarius nuo Vievio, aplink Pipiriškių kaimą. Įsteigtas 1992 m.

Draustinis įsteigtas siekiant išsaugoti Dzūkų aukštumos pakraštinių moreninių darinių kompleksą. Dalis draustinio (0,72 km²) yra Natura 2000 objektas, kuriame saugomos šios buveinės: stepinės pievos, tarpinės pelkės ir liūnai, žolių turtingi eglynai, pelkėti lapuočių miškai, skroblynai, pelkiniai miškai.

Nepaisant to, kad tai saugoma teritorija, jos teritorijoje įsikūręs golfo aikštynas, užimantis 140 ha plotą.

## Šaltiniai
John Walters (1721)

**Džonas Voltersas** (*John Walters*, 1721–1797 m.) – XVIII a. valų dvasininkas ir leksikografas. Jis parašė keletą manifestų, taip pat ir „Valų kalbos disertaciją“ (1770 m.), kurioje šlovina valų kalbą. Jis buvo žinomas leksikografas, išleidęs penkiolikos dalių anglų–valų žodyną (1770–1794 m.).

Dž. Voltersas gimė 1721 m. rugpjūčio 22 d. Lanedyje, Karmartenšyre. Jo tėvas, taip pat vardu Džonas, prekiavo mišku, tačiau abu tėvai mirė būsimojo leksikografo jaunystėje. Labai tikėtina, kad būtent Džonas Voltersas įtikino spaustuvininką Risą Tomasą (Rhys Thomas) įrengti pirmąsias Glamorgane, Kaubridže spausdinimo stakles. Būtent šiomis spausdinimo staklėmis buvo atspausdintas Dž. Volterso anglų–valų žodynas, jo pirmoji dalis pasirodė 1770 m. balandžio 5 d.

Dž. Voltersas mirė 1797 m. birželio 1 d. ir buvo palaidotas Landoigo kaime (Llandough), Glamorgane. Jo vyresnysis sūnus Dž. Voltersas buvo poetas ir dvasininkas.
## Išnašos
Lukuga

**Lukuga** – upė rytinėje Kongo Demokratinės Respublikos dalyje; Lualabos dešinysis intakas. Ilgis siekia 320 km, o baseino plotas – 244 500 km².

Upė ties Kalemjė išteka iš Tanganikos ežero (vienintelė iš šio ežero ištekanti upė), teka vakarų kryptimi, kol įteka į Lualabą apytikriai 40 km į šiaurę nuo Kabalo. Vandeningiausia upė būna gegužę, o labiausiai nusenka lapkritį; vandeningumas priklauso nuo sezoninių Tanganikos ežero vandens lygio svyravimų.

Į šiaurę nuo Kalemjė ir Molubos palei Lukugos intakus esama žemos rūšies akmens anglies klodų.

## Išnašos
William Evans (leksikografas)

**Viljamas Evansas** (*William Evans*, mirė apie 1776 m.) – valų leksikografas ir presbiterijonų dvasininkas.

## Biografija
Apie V. Evanso gyvenimą žinoma labai mažai. Kilęs iš Kevn-Gvilio (Cefn-Gwilli), Lanedžio kaimo Karmartenšyre. Vadovaujamas dr. Dženkinso 1767–1772 m. mokėsi Karmarteno koledže. Keletą metų Šerborno miestelyje, Pietvakarių Anglijoje tarnavo presbiterijonų bendruomenės kunigu, tačiau 1776 m. kovą ėmė dirbti Moretonhampstede, Devono grafystėje. Ten jis išdirbo viso labo septynias savaites, gegužės 12 d. išvažiavo dėl blogos sveikatos, ir, tikėtina, netrukus po to mirė.

## Darbai
V. Evansas žinomas dėl anglų–valų žodyno *A New Welsh-English Dictionary*, kurį jis sudarė būdamas studentu ir išleido 1771 m. Antrasis leidimas pasirodė 1812 m. Valų bibliografas D. S. Evansas jame rado vertingos medžiagos.

## Išnašos
Evan Griffiths

**Evanas Grifitsas** (, 1795 m. sausio 18 d. – 1873 m. rugpjūčio 31 d.) – valų dvasininkas, gimęs Glamorgane netoli Bridžendo. Jis į valų kalbą išvertė įvairių veikalų, daugiausia teologinių, taip pat 1847 m. išleido valų–anglų žodyną.
## Biografija
Gelibeblige netoli Bridžendo, Glamorgane nepriklausomasis dvasininkas E. Grifitsas buvo jauniausias iš septynių vaikų. Jam buvo tik treji metai, kai mirė tėvas ir paliko šeimą skurde. Motina jį mokė namie.

Kai E. Grifitsui suėjo 13 metų, jis tapo gretimos nepriklausomosios bažnyčios nariu, o 21 metų jis buvo paskatintas pamokslauti. Maždaug tuo laiku E. Grifitsas metus lankė savo dvasininko vadovaujamą mokyklą, o po to – dr. Dženkino Luiso (Jenkin Lewis) vadovaujamą koledžą Niuporte, Monmutšyre. Prabėgus dvejiems metams E. Grifitso globėjas jį parekomendavo ledi Barham kaip ganytojiškam darbui dviejose nedidelėse bažnyčiose Goveryje tinkamą žmogų. Sėkmingai jose išdirbęs dvejus metus 1824 m. liepos 21 d. jis buvo įšventintas į dvasininkus.

1828 m. rugpjūtį V. Grifitsas persikėlė į Svonsį versti M. Henrio *Komentarą* („Commentary“). Iki spaustuvininkui bankrutuojant pasirodė tik keli darbo numeriai. E. Grifitsas nusipirko šį verslą ir dirbo vertėju bei spaustuvininku, kol darbas buvo baigtas. Taip pat jis beveik kiekvieną sekmadienį sakydavo pamokslus.

E. Grifitsas mirė 1873 m. rugpjūčio 31 d. Palaidotas Svonsio priemiesčio Skečio kapinėse.
## Darbai
Iš viso E. Grifitsas publikavo daugiau kaip 40 originalių arba verstų darbų, tarp jų valų–anglų žodyną („Welsh-English Dictionary“, Abertavy, 1847). Be M. Henrio *Komentaro*, jis išvertė Č. G. Finio *Paskaitas* („Lectures“, 1839) ir *Pamokslus* („Sermons“, 1841), S. Berderio *Rytų papročius* („Oriental Customs“), T. Brukso *Bežadį krikščionį* („Mute Christian“), Dž. A. Džeimso *Bažnyčios nario vadovą* („Church Member's Guide“), F. Dodridžo *Augimą ir pažangą* („Rise and Progress”) ir kitų knygų.

## Išnašos
Humoreska

**Humoreska** () – literatūros žanras, trumpas, komiško turinio kūrinys, paprastai parašytas proza. Pasitelkiamos tokios komizmo priemonės, kaip ironija, kalambūras, parodija, šaržas, karikatūra ir kt. Kitaip nei satyros atveju, vaizduojamo objekto vertinimas švelnesnis, jis paprastai kelia ne piktą, o linksmą juoką.

Teigiama, kad humoreska išsirutuliojo iš komiškų folklorinių pasakojimų, anekdotų, facecijų, švankų.

## Išnašos
Palaraisčio telmologinis draustinis

**Palaraisčio telmologinis draustinis** – valstybinis gamtinis draustinis Lietuvoje, Kaišiadorių rajone, 4,5 km į šiaurės vakarus nuo Palomenės, Gaižiūnų miškuose, apima Palaraisčio aukštapelkę. Įsteigtas 1998 m.

Draustinis įsteigtas siekiant išsaugoti turtingą rūšimis Palaraisčio aukštapelkę Palomenės girininkijoje. Draustinis yra Natura 2000 objektas. Saugomos buveinės – vakarų taiga, žolių turtingi eglynai, pelkėti lapuočių miškai, pelkiniai miškai, aliuviniai miškai.

## Šaltiniai
Būdos botaninis-zoologinis draustinis

**Būdos botaninis-zoologinis draustinis** – valstybinis gamtinis draustinis Lietuvoje, Kaišiadorių rajone, 5,5 km į vakarus nuo Kaišiadorių, Būdos–Pravieniškių miškuose, prie Vilniaus–Kauno geležinkelio linijos. Įsteigtas 1992 m.

Draustinis įsteigtas siekiant išsaugoti retų rūšių augalus ir gyvūnus bei būdingus jų biotopus. Visa teritorija turi buveinių apsaugai svarbios teritorijos statusą (Natura 2000); dalis teritorijos turi paukščių apsaugai svarbios teritorijos statusą. Saugomos buveinės – skroblynai, žolių turtingi eglynai, pelkėti lapuočių miškai, aliuviniai miškai. Randami į Lietuvos raudonąją knygą įrašyti drugiai – baltamargė šaškytė, didysis auksinukas. Peri vapsvaėdis, jerubė, gervė, žvirblinė pelėda, juodoji meleta, vidutinis margasis genys, baltnugaris genys, tripirštis genys.

## Šaltiniai
Kaukinės botaninis-zoologinis draustinis

**Kaukinės botaninis-zoologinis draustinis** – valstybinis gamtinis draustinis Lietuvoje, Kaišiadorių rajone, 1 km į šiaurę nuo Beižionių, Kaukinės miške, aplink Kaukinės kaimą. Įsteigtas 1992 m.

Draustinis įsteigtas siekiant išsaugoti Dzūkų aukštumoms būdingus uosynus su skroblais bei retų augalų ir grybų augimvietes. Draustinis yra Žiežmarių girininkijoje. Kaukinės draustinis yra Natura 2000 objektas. Saugomos buveinės – skroblynai, žolių turtingi eglynai, pelkėti lapuočių miškai, pelkiniai miškai. Sutinkamos retos gyvūnų rūšys: ūdra, skiauterėtasis tritonas, niūriaspalvis auksavabalis, raudonpilvė kūmutė, purpurinis plokščiavabalis.

## Šaltiniai
Lapainios botaninis draustinis

**Lapainios botaninis draustinis** – valstybinis gamtinis draustinis Lietuvoje, Kaišiadorių rajone, 3,5 km į rytus nuo Darsūniškio, šalia Kleboniškio. Apima Lapainios vidurupio slėnį bei dalį Naginukų miško. Įsteigtas 1992 m.

Draustinis įsteigtas siekiant išsaugoti miško bei pievų augalijos kompleksą ir retų rūšių augalų augimvietes. Visa teritorija turi buveinių apsaugai svarbios teritorijos statusą (Natura 2000). Draustinis yra Kruonio girininkijoje. Saugomos buveinės – stepinės pievos, rūšių turtingi smilgynai, eutrofiniai aukštieji žolynai, aliuvinės pievos, šienaujamos mezofitų pievos, nekalkingi šaltiniai ir šaltiniuotos pelkės, šaltiniai su besiformuojančiais tufais, žolių turtingi eglynai, griovų ir šlaitų miškai, pelkiniai miškai. Randama reta vabalų rūšys niūriaspalvis auksavabalis.

## Šaltiniai
Gabriliavos pedologinis draustinis

**Gabriliavos pedologinis draustinis** – valstybinis gamtinis draustinis Lietuvoje, Kaišiadorių rajone, 4 km į šiaurės rytus nuo Gilučių, 2 km į šiaurę nuo Gabriliavos, Gabriliavos miške, greta Kauno–Vilniaus geležinkelio. Įsteigtas 1992 m.

Draustinis įsteigtas siekiant išsaugoti Rytų Lietuvos aukštumų vakarinių atšlaičių velėninių jaurinių glėjinių priemolio dirvožemių dangos etaloną. Draustinis yra Paparčių girininkijos teritorijoje.

## Šaltiniai
Budelių kraštovaizdžio draustinis

**Budelių kraštovaizdžio draustinis** – valstybinis gamtinis draustinis Lietuvoje, Kaišiadorių ir Širvintų rajonuose, 2 km į pietryčius nuo Čiobiškio, 1,5 km į šiaurės vakarus nuo Paparčių, prie Budelių, aplink Neries upę. Įsteigtas 1992 m.

Draustinis įsteigtas siekiant išsaugoti raiškų miškingą Neries žemupio vingio kraštovaizdį su archeologijos paminklais (su Budelių piliakalniu).

## Šaltiniai
Kinų liaudies religija

**Kinų liaudies religija** – sinkretiškas tikėjimas, kuriam būdingi budizmo, daoizmo, liaudies tikėjimų, konfucianizmo bruožai.

Anot apklausų, 2007 m. kas trečias šalies gyventojas (arba daugiau nei 300 mln. žmonių) įvardino save kaip religingą. Iš jų du trečdaliai save priskyrė prie daoistų ir / arba budistų. 2010 m. duomenimis, budistų buvo 245 mln. arba 18 % Kinijos populiacijos. Dar 21 % šalies gyventojų išpažįsta įvairias etnines religijas, kurios dažniausiai remiasi budistinėmis tiesomis.

## Išnašos
Midegos botaninis draustinis

**Midegos botaninis draustinis** – savivaldybės gamtinis draustinis Lietuvoje, Kaišiadorių rajone, 2 km į šiaurės vakarus nuo Paparčių, šalia Dirvonų kaimo, prie Midegos upelio ištakų. Įsteigtas 1988 m.

Draustinis įsteigtas siekiant išsaugoti natūralias gamtos vertybės: aukštapelkės kompleksą ir retas augalų rūšis. Nusausintoje ir melioracijos grioviais apsuptoje aukštapelkėje auga daugiau nei 300 augalų rūšių. Čia auga gausiausia paprastojo kardelio populiacija, dėmėtoji gegūnė, aukštoji gegūnė.

## Šaltiniai
Beičiūnų ornitologinis draustinis

**Beičiūnų ornitologinis draustinis** – savivaldybės gamtinis draustinis Lietuvoje, Kaišiadorių rajone, 1,5 km į rytus nuo Žaslių, prie Žuvų kaimo. Apima Beičiūnų tvenkinį. Įsteigtas 1991 m.

Draustinis įsteigtas siekiant išsaugoti saugoti į Raudonąją knygą įrašytų paukščių rūšių perimvietes ir geras veisimosi bei mitybos sąlygas kitiems vandens paukščiams. Draustinyje peri raudonkojai tulikai, paprastieji griciukai, griežlės. Gausu įvairių ančių rūšių, net kelios šeimos gulbių, peri vandens vištelės, bei kitos retos paukščių rūšys. Beičiūnų tvenkinyje yra 2,6 ha ploto sala, kurioje auga vešli pieva, ir kurioje perėti renkasi įvairių rūšių paukščiai.

## Šaltiniai
UTZ

**UTZ** – nuo 2002 m. veikianti žemės ūkio produktų sertifikavimo programa, kuria siekiama užtikrinti geresnes sąlygas darbuotojams ir skatinti aplinkai palankius žemdirbystės metodus. Programoje gali dalyvauti ne tik pirminiai žaliavų tiekėjai, bet ir visos kitos įmonės, prisidedančios prie galutinio produkto gamybos. Pagrindiniai UTZ sertifikuoti produktai yra kava, kakava ir arbata.

Iki 2007 m. UTZ standartus nustatydavo ir jų įgyvendinimą prižiūrėdavo Nyderlanduose įsikūrusi ne pelno siekianti organizacija *Utz Kapeh Foundation*, kuri vėliau persivadino į *UTZ Certified*, o 2018 m. buvo prijungta prie atogrąžų miškų apsaugos srityje veikiančios nevyriausybinės organizacijos Rainforest Alliance. 2019 m. UTZ buvo sertifikavę 1,1 mln. ūkininkų 43 šalyse, o UTZ ženklą turėjo apie 18 000 skirtingų produktų.

UTZ pavadinimas yra kičių kalbos žodis, reiškiantis „geras“.

## Šaltiniai
Thomas Rowland

**Tomas Roulandas** (*Thomas Rowland*, 1824 m. birželio 5 d. Lanvoras, Velsas – 1884 m. balandžio 17 d. Rudlanas, Velsas) – valų dvasininkas ir gramatikas.
## Biografija
Gimė Lanvoro parapijoje Šiaurės Velse, Meirionido regione. Tėvas buvo Rivlo dvaro darbininkas. Baloje T. Roulandas patarnavo vienoje iš parduotuvių, kai parapijos klebonas Klyveris (Cleaver) jį išsiuntė pas Rosegvalio (Rhos-y-gwaliau) kaimo vikarą Džoną Viljamsą (John Williams) įgyti mokyklinio išsilavinimo. Tačiau neilgai trukus Čelsio mokymosi koledže T. Roulandas pajuto dvasinį pašaukimą ir, vadovaujamas Džono Viljamso, išvyko į Landoverį (Karmartenšyras). Ten jis labai gerai mokėsi, galiausiai tapo valų kalbos specialistu ir 1853 m. išleido valų kalbos gramatiką. 1854 m. buvo įšventintas į dvasininkus. Labai trumpai, dvejus metus, ištarnavęs Lansantfraid Glin Devrdvyje (Llansantffraid Glyn Dyfrdwy) ir Lanruste (Llanrwst), vyskupo Šorto (Short) buvo paaukštintas ir pradėjo dirbti Penant Melangelio (Pennant Melangell) ir Penebontvauro (Pen-y-bont-fawr) klebonijoje Montgomešyre. 1878 m. tapo Rudlano vikaru, Rudlane 1884 m. ir mirė.

T. Roulandas apibūdinamas kaip „liesas, silpnas ir išblyškęs“. Nors jis išleido pamokslų rinkinį (1875), labiausiai išgarsėjo dėl valų gramatikos, kuri buvo išleista keturis kartus (1853, 1857, 1865, 1876), o 1870 m. prie jos buvo pridėtos „Valų kalbos pratybos“. T. Roulando valų kalbos gramatika buvo standartinė, ir seras Dž. Morisas-Džonsas, vardydamas jos trūkumus, vis dėlto galėjo teigti, kad joje esama „daug patikimų duomenų... apie šiuolaikinę valų kalbą“ ir kad ji „rodo sveiko proto atsaką į Puge (Pughe) įsivyravimą“ (Puge buvo valų gramatikas). T. Roulandas paskutinius dešimt savo gyvenimo metų žemėlapiuose „taisė“ valų vietovardžius; deja, jis vadovavosi savo asmenine nuomone, ką vietų pavadinimai „turėtų“ reikšti, užuot pasidomėjęs istoriniuose šaltiniuose randamomis jų ankstyviausiomis formomis. Šį darbą, kaip „taisytoja“, 1884–1889 m. tęsė jo našlė Elizabeta Helena Rouland (Elizabeth Helen Rowland).

## Išnašos

## Nuorodos
*
Šventininkų botaninis draustinis

**Šventininkų botaninis draustinis** – savivaldybės gamtinis draustinis Lietuvoje, Kaišiadorių rajone, 3 km į pietus nuo Kruonio, tarp Šventininkų, Vilūnų ir Migonių kaimų, šalia plento . Apima dalį Lapainios ir jos bevardžio intako slėnio. Įsteigtas 1991 m.

Draustinis įsteigtas siekiant išsaugoti natūraliai susiformavusias pievas, užpelkėjimus, teritorijai būdingas augalijos bendrijas ir į Raudonąją knygą įrašytų augalų rūšių buveines.

## Šaltiniai
Laukagalio botaninis draustinis

**Laukagalio botaninis draustinis** – savivaldybės gamtinis draustinis Lietuvoje, Kaišiadorių rajone, 2 km į vakarus nuo Paparčių, tarp Laukagalio ir Prūdninkų kaimų, apima Gamantos upelio slėnį. Įsteigtas 1991 m.

Draustinis įsteigtas siekiant išsaugoti natūralias kalvoto reljefo ir drėgnų pievų bendrijas bei retų rūšių augalų augimvietes. Čia auga dėmėtoji ir aukštoji gegūnės, labai retos baltijinė ir plačialapė gegūnės, paprastasis kardelis, lieknoji plukė, pelkinis skiautalūpis, vėjalandė šilagėlė. Kai kurie draustinio augalai įrašyti į Lietuvos raudonąją knygą. Draustinyje pastebėtas perintis pelėsakalis, taip pat javinė lingė.

## Šaltiniai
Šnipelių zoologinis draustinis

**Šnipelių zoologinis draustinis** (arba *Šnipelių entomologinis draustinis*) – savivaldybės gamtinis draustinis Lietuvoje, Kaišiadorių rajone, 3 km į pietvakarius nuo Varkalių, į pietus nuo Šnipelių, Šnipelių miške. Įsteigtas 1988 m.

Draustinis įsteigtas siekiant išsaugoti unikalią rudosios skruzdelės koloniją su didele skruzdėlynų koncentracija (~50 vnt.).

## Šaltiniai
Paparčių botaninis draustinis

**Paparčių botaninis draustinis** – savivaldybės gamtinis draustinis Lietuvoje, Kaišiadorių rajone, rytiniame Paparčių kaimo pakraštyje, apima Žiežmaros upelio slėnį ir Paparčių piliakalnį. Įsteigtas 1991 m.

Draustinis įsteigtas siekiant išsaugoti unikalias natūralias šlaitų sausumines pievas ir joms būdingas augalijos bendrijas, taip pat turtingas retomis ir į Raudonąją knygą įrašytomis rūšimis buveines.

## Šaltiniai
Strošiūnų teriologinis draustinis

**Strošiūnų teriologinis draustinis** – savivaldybės gamtinis draustinis Lietuvoje, Kaišiadorių rajone, 3,5 km į pietryčius nuo Kaišiadorių, tuojau į rytus nuo Stasiūnų, Strošiūnų miškų pakraštyje. Įsteigtas 1991 m.

Draustinis įsteigtas siekiant išsaugoti ąžuolyną su gausia lapuočių priemaiša bei lazdyno traku, kuriame gyvena nedidelė didžiosios miegapelės populiacija. Šis žinduolis įrašytas į Lietuvos Raudonąją knygą.

## Šaltiniai
Dabintos ornitologinis draustinis

**Dabintos ornitologinis draustinis** – savivaldybės gamtinis draustinis Lietuvoje, Kaišiadorių rajone, 8 km į šiaurės vakarus nuo Kruonio, į šiaurę nuo Dabintos kaimo. Apima Nemune dėl Kauno marių patvankos susidariusią salą. Draustinis faktiškai įeina Kauno marių regioninį parką, bet nėra jo jurisdikcijoje, nes dar seniau įsteigtas Kaišiadorių rajono valdžios. Įsteigtas 1991 m.

Draustinis įsteigtas siekiant išsaugoti paukščių perimvietes Dabintos saloje ir pelkėjančiose marių pakrantėse.

## Šaltiniai
Ilgio ornitologinis draustinis

**Ilgio ornitologinis draustinis** – savivaldybės gamtinis draustinis Lietuvoje, Elektrėnų savivaldybėje, 2 km į pietvakarius nuo Elektrėnų, tarp Naujųjų Kietaviškių ir Kloninių Mijaugonių. Apima Ilgių ežerą, dalį Strėvos vagos ir tvenkinių šalia Elektrėnų marių. Įsteigtas 1991 m.

## Šaltiniai
Pūstakiemio botaninis draustinis

**Pūstakiemio botaninis draustinis** – savivaldybės gamtinis draustinis Lietuvoje, Kaišiadorių rajone, 2,5 km į šiaurės rytus nuo Gilučių, šalia Pūstakiemio, ties rajono riba su Elektrėnų savivaldybe. Apima labai nedidelį plotą tarp Vilniaus–Kauno geležinkelio sankasos ir želdinių apsauginės juostos. Įsteigtas 1988 m.

Draustinis įsteigtas siekiant išsaugoti vieną iš trijų Lietuvoje likusių „gyvų“ rudeninio vėlyvio, įrašyto į Raudonąją knygą, augaviečių. Kiek žinoma, šioje vietoje rudeninis vėlyvis auga nuo 1959 m.

## Šaltiniai
Žaslių herpetologinis draustinis

**Žaslių herpetologinis draustinis** – savivaldybės gamtinis draustinis Lietuvoje, Kaišiadorių rajone, 1 km į šiaurę nuo Žaslių miestelio. Apima labai nedidelį plotą - mažą, dirbamų laukų apsuptą kūdrą. Įsteigtas 1988 m.

Draustinis įsteigtas siekiant išsaugoti melioracijos sunaikintą, bet pievose atsikūrusią varliagyvių nerštavietę ir gretimus mitybos plotus. Čia gyvena ir veisiasi tokios retos Lietuvoje varliagyvių rūšys kaip nendrinė rupūžė, kūmutė, česnakė. Čia keliauja neršti žalioji rupūžė, pilkoji rupūžė, kūdrinė varlė ir pievinė varlė. Tai pirmas Lietuvoje draustinis, kuriame siekiama išsaugoti varliagyvių populiacijas sukultūrintame ir chemikalais užterštame kraštovaizdyje.

## Šaltiniai
Ubaganas

**Ubaganas** (, ) – upė Kazachstane ir Rusijoje; dešinysis Tobolo intakas (Obės baseinas). Upės ilgis siekia 376 km, o baseino plotas – 50 700 km².

Ubaganas prasideda Karačinskojės ežere, teka į šiaurę Turgajaus duburiu, aukštupyje prateka Kušmuruno ežerą. Įteka į Tobolą 909 km nuo jo žiočių. 

Upės mityba pagrįsta sniego tirpsmo vandeniu. Vasarą upės vanduo būna sūrokas.

## Išnašos
Rėjus Koltas ir Vinčesteris Džekas

**Rėjus Koltas ir Vinčesteris Džekas** () – 1970 m. režisieriaus Mario Bava sukurtas komiškas vesternas.

## Pagrindiniai aktoriai
: *Aktorius – vaidmuo*
* Brett Halsey – Rėjus Koltas
* Charles Southwood – Vinčesteris Džekas
* Marilu Tolo – Manila
* Federico Biodo
* Isa Miranda
* Guido Lollobrigida
* Bruno Corazzari

## Turinys

Buvę kompanionai Rėjus ir Džekas išsiskiria: pirmasis bando įsikurti mieste, antrasis lieka su dviem savo pagalbininkais. Rėjus išgelbėja pagyvenusį vyrą Samuelį, kuris, atrodo, yra paslėpęs lobį, tuo tarpu Džekas išgelbėja pakarti vežamą indėnę Manilą, apkaltintą nužudymu, ir pasiima ją su savimi. Po nesėkmingo apiplėšimo Džekas su Manila taip pat atvyksta į miestą, kuriame Rėjus jau tapęs šerifu, o vietinė gauja domisi Samuelio lobiu. Šie leidžiasi į medžioklę, Džekas su mergina, dviem kompanionais ir prisijungusiu Rėjumi – iš paskos. Pastarasis tiksliai žino kur paslėptas auksas, tačiau žaidžia dvigubą žaidimą su Džeku, tuo pačiu metu mėgindamas nuo jo nuvilioti Manilą, o ši, savo ruožtu, tikisi pasinaudoti abiem vyrais, kad gautų sau didžiausią naudą.

## Šaltiniai
Gabriella Pallotta

**Gabriela Palota** (, g. 1938 m. spalio 6 d. Romoje) – italų aktorė. 

## Biografija
Gabriela baigė Romos konservatoriją. Kine debiutavo režisieriaus Vittorio De Sica filme „Il tetto“ ir buvo įvertinta Nastro d'argento nominacija. Vaidino režisierių Michelangelo Antononi, Mario Moniceli, Steno, Mauro Bolognini filmuose, sukūrė vaidmenų ir JAV režisierių filmuose. 

Karjerą baigė 1977 m.

## Filmografija
* Il tetto (1956)
* Il grido1957)
* Il medico e lo stregone (1957)
* Gli italiani sono matti (1958)
* Guardia, ladro e cameriera (1958)
* Anna di Brooklyn (1958)
* Valeria ragazza poco seria (1958)
* L'amico del giaguaro (1959)
* I cavalieri del diavolo (1959)
* I mongoli (1961)
* Il giudizio universale (1961)
* La viaccia (1961)
* Madam (1961)
* The Pigeon That Took Rome (1962)
* Skerdynės Didžiajame Kanjone (1963)
* Il colosso di Roma (1964)
* The Bible: In the Beginning... (1966)
* All'ombra delle aquile (1966)
* The Sailor from Gibraltar (1967)
* I sette fratelli Cervi (1968)
* Vedove inconsolabili in cerca di... distrazioni (1969)
* L'arbitro (1974)
* Professore venga accompagnato dai suoi genitori (1974)
* Ride bene... chi ride ultimo (1977)

## Apdovanojimai
* Nastro d'argento (nominacija) – geriausia aktorė (1957)
* Auksinis gaublys (nominacija) – geriausia antrojo plano aktorė (1963)

## Nuorodos

* IMDb profilis

## Šaltiniai
Šnipas (1967 filmas)

**Šnipas** () – 1967 m. Italijoje sukurta nuotykių komedija.

## Pagrindiniai aktoriai
: *Aktorius – vaidmuo*
* Lando Buzzanca – Karlas 
* Teresa Gimpera – Ursula
* Guy Deghy – Profesorius
* Linda Sini – Margo
* Cristina Gaioni
* Mario Pisu
* Marisa Traversi
* Fred Coplan

## Turinys

Karlas – padavėju dirbantis žioplys, gyvenantis virš banko esančiame bute. Nusikaltėlių gauja, vadovaujama Profesoriaus, nusprendžia banko apiplėšimui pasinaudoti Karlo butu, kol šis penktadienio vakarą bus darbe. Deja, dėl nelaimingo atsitikimo šis priverstas namo grįžti anksčiau ir užklumpa nusikaltėlius pačiame veiksmo įkarštyje. Šie pagrobia didelę pinigų sumą, tačiau Profesorių, kuris iš tiesų yra šnipas, domina tik atskirame seife laikomas papuošalas, pagamintas iš itin stipraus lydinio. Gauja ketina atsikratyti Karlu, tačiau kortas sujaukia į svečius užėjusi kaimynė ir jie priversti pasiimti jį su savimi. Nuvykus prie jų laukiančio lėktuvo, čia tyko pasala ir susišaudymo metu į orą pakyla tik Profesorius ir Karlas. Jiedu nuskrenda į Ispaniją ir čia Profesorius nusprendžia pasinaudoti Karlu savo kitoje operacijoje.

## Šaltiniai
Negailestingas

**Negailestingas** () – 2019 m. Italijoje sukurtas trileris, rodomas Netflix platformoje.

## Siužetas

Filmo veiksmas vyksta Milane praėjusio amžiaus 8 ir 9 dešimtmečiuose, o jo centre – Santo Ruso istorija. Kilęs iš Kalabrijos ir nekaltai patekęs į kalėjimą, iš jo išėjęs Santo kartu su dviem draugais pradeda verstis nusikalėlių amatu: plėšti, grobti žmones, prekiauti narkotikais. Jis tampa turtingas, įtakingas, sukuria šeimą, tačiau nemeta savo „amato“. Keletą kartų jis vėl atsiduria už grotų, kol galiausiai supranta, kad juo ketinama atsikratyti. Mainais už laisvę, Santo išduoda visus savo bendrininkus.

## Pagrindiniai aktoriai
: *Aktorius – vaidmuo*
* Riccardo Scamarcio – Santo Ruso
* Sara Serraiocco – Mariadžela
* Alessio Pratico – Salvatorė
* Alessandro Tedeschi – Mario
* Marie-Ange Casta – Anabelė
* Sara Cardinaletti
* Angelo Libri
* Adele Tirante

## Šaltiniai
Erotiniai Kleopatros sapnai

**Erotiniai Kleopatros sapnai** () – Italijoje sukurtas erotinis filmas.

## Pagrindiniai aktoriai
: *Aktorius – vaidmuo*
* Marcella Petrelli – Kleopatra
* Jacques Stany – Julijus Cezaris
* Andrea Coppola
* Maurizio Faraoni
* Venantino Venantini
* Monica Zanchi
Moters skonis (filmas)

**Moters skonis** () – 1990 m. Italijoje sukurtas erotinis filmas. 

## Pagrindiniai aktoriai
: *Aktorius – vaidmuo*
* David D‘Ingeo – Peris
* Valentine Demy – Laura
* Deborah Cali – Šeila 
* Antonio Zequila
* Filomena Campagna
* Eduardo Gil

## Turinys

Peris atvyksta į Majamį studijuoti tarptautinėje mokykloje, kurioje dirba jo dėdė. Jaunuolis išsinuomoja kambarį pas motinos draugę Laurą, kur susipažįsta su jos įdukra Šeila. Jaunuolis netrunka patraukti apiejų moterų dėmesį, tačiau, nors nuobodžiaujanti Laura ir lengviau prieinama, jam labiau rūpi Šeila. Kol paslapčia mezgasi Perio ir Lauros romanas, jis tampa artimu Šeilos draugu, tačiau mergina turi paslaptį – ji dirba modeliu suaugusiems skirtiems žurnalams.